da da da en da en tr da fi nb da da fr da da da de da da da da da da da da da da da da da da da da et de fi sv da da en es en
Glamping Skovgaardsminde - Bæredygtig ferie i Jylland
HVOR MANGE DAGE SKAL VI BOOKE PÅ GLAMPING SKOVGAARDSMINDE?
Personligt kan vi ikke få nok af naturen, solnedgange, duften af bål og den friske luft dag og nat. For andre, er 1 dag og 1 nat i primitiv luksus mere end rigeligt. Efter at have snakket med mange af Jer, der besøgte os i 2020, kan vi forstå, at det kan være svært at finde ud af hvor mange nætter man skal booke, hvis man aldrig har prøvet Glamping før.
Vi har derfor sammensat et par spørgsmål, du kan stille dig selv inden du booker. Måske det kan hjælpe dig til at finde ud af om du er klar til at booke 1-2 eller flere nætter på Glamping Skovgaardsminde:
– Samler du på unikke oplevelser?
– Elsker du at overnatte i naturen?
– Kan du lide at lave mad over bål?
– Kan du lide at gå lange ture i skoven og ved vandet?
– Finder du glæde ved roen og stilheden i naturen?
– Kan du undvære din telefon og andre elektroniske apparater?
Kan du svare JA til alle ovenstående spørgsmål, kan du roligt booke mere end 2 overnatning og se frem til en oplevelse i rolige omgivelser med dem du holder af.
Kan du svare JA til kun nogle af ovenstående, så book 1-2 nætter og giv dig selv en udfordring. Det er sundt siger de.
Kan du ikke svare JA til nogle af ovenstående, fordi du måske ikke har prøvet noget lignende før, så frygt ej. Start med at booke 1 overnatning og lad naturen og hele oplevelsen tale for sig selv.
Du kan altid finde finde svar på flere spørgsmål på vores FAQ her på siden.
Vi glæder os til at se jer.
Lisanne & Karina, Glamping Skovgaardsminde